“O‘ZAGROSUG‘URTA” DAVLAT-AKSIYADORLIK SUG‘URTA KOMPANIYASI FAOLIYATINI TAShKIL ETISh MASALALARI TO‘G‘RISIDA

O‘zbekiston Respublikasi Prezidentining “O‘zagrosug‘urta” davlat-aksiyadorlik sug‘urta kompaniyasini tashkil qilish to‘g‘risida” 1997-yil 25-fevraldagi PF-1713-son Farmoniga muvofiq Vazirlar Mahkamasi qaror qiladi:
 1. Qishloq xo‘jaligi ishlab chiqaruvchilari, korxonalar va qishloq joylarida yashovchi aholi mulkiy manfaatlarining sug‘urta himoyasi “O‘zagrosug‘urta” davlat-aksiyadorlik sug‘urta kompaniyasi faoliyatining ustuvor yo‘nalishi etib belgilansin.
 Banklarning kreditlari qaytarilmaganligi uchun qishloq xo‘jaligi korxonalarining javobgarligini sug‘urta qilish, shuningdek qishloq xo‘jaligi mahsulotlari yetishtirish uchun avans tariqasida beriladigan mablag‘larning qaytarilishi sug‘urtasining va fyuchers kontraktlari bo‘yicha 1 va 2-ilovalarga muvofiq hamda sug‘urta taraflarining miqdorlari: banklarning kreditlari qaytarilmaganligi uchun qishloq xo‘jaligi korxonalarining javobgarligini sug‘urta qilish bo‘yicha 2,5% miqdorda va qishloq xo‘jaligi mahsulotlari yetishtirish uchun avans tariqasida beriladigan va fyuchers kontraktlar bo‘yicha beriladigan mablag‘larning sug‘urtasi sug‘urta summasining 1 foizi miqdorida bo‘lgan sxemalarga rozilik berilsin.
 2. O‘zbekiston Respublikasi Qishloq va suv xo‘jaligi vazirligi, “O‘zagrosug‘urta” davlat-aksiyadorlik sug‘urta kompaniyasi, Moliya vazirligi, “Paxta-bank”, “G‘alla-bank” va “Mevasabzavotbank” bilan birgalikda:
 ikki hafta muddatda xo‘jalikning moliyaviy ahvoli va to‘lov qobiliyati to‘g‘risida har yili ortib boruvchi yakuniy ma’lumotlar bilan to‘ldirib boriladigan xo‘jalik pasportining namunaviy shaklini ishlab chiqsinlar;
 ikki oy muddatda, pasportning ko‘rsatib o‘tilgan namunaviy shakliga muvofiq, xo‘jaliklarni yalpi xatlashdan o‘tkazsinlar, kompaniyaning sug‘urta polisini va bank kreditini olishga da’vogar bo‘lish mumkin bo‘lgan xo‘jaliklar ro‘yxatini aniqlasinlar.
 5. “O‘zagrosug‘urta” kompaniyasi tizimi xodimlarini attestatsiyadan o‘tkazish uchun kompaniya rahbariyatidan, O‘zbekiston Respublikasi Moliya vazirligi, Adliya vazirligi va Markaziy banki vakillaridan iborat tarkibda Komissiya tuzilsin. Attestatsiya uch oy muddatda tugallansin.
 Komissiyaga xodimlarni attestatsiyadan o‘tkazish yakunlari bo‘yicha ularni kompaniya tizimida ishga joylashtirish yoki buni rad etish to‘g‘risida uzil-kesil qaror qabul qilish huquqi berilsin.
 6. “O‘zagrosug‘urta” davlat-aksiyadorlik sug‘urta kompaniyasi bir oy muddatda ta’sis majlisini o‘tkazsin va o‘z faoliyati Ustavini belgilangan tartibda qabul qilsin.
 7. O‘zbekiston Respublikasi Adliya vazirligi “O‘zagrosug‘urta” davlat-aksiyadorlik sug‘urta kompaniyasini ochiq turdagi aksiyadorlik jamiyati sifatida belgilangan tartibda ro‘yxatdan o‘tkazsin.
 8. “O‘zagrosug‘urta” davlat-aksiyadorlik sug‘urta kompaniyasiga va uning mahalliy bo‘linmalariga Davlat sug‘urtasi bosh boshqarmasi va uning tarkibiy bo‘linmalari egallab turgan xizmat binolari biriktirib qo‘yilsin.
 9. “O‘zagrosug‘urta” davlat-aksiyadorlik sug‘urta kompaniyasining barqaror faoliyat ko‘rsatishini ta’minlash uchun O‘zbekiston Respublikasi Moliya vazirligi uning sug‘urta jamg‘armasini to‘ldirish uchun 1998-yildan boshlab mablag‘lar ajratishni nazarda tutsin.
 10. O‘zbekiston Respublikasi Vazirlar Mahkamasining:
 “O‘zbekiston Respublikasi davlat sug‘urta organlari to‘g‘risidagi nizomni tasdiqlash haqida” 1992-yil 31-dekabrdagi 605-son;
 “Jamoa, davlat xo‘jaliklari va boshqa davlat qishloq xo‘jalik korxonalari mol-mulkining davlat majburiy sug‘urtasi to‘g‘risida” 1993-yil 23-dekabrdagi 608-son;
 “O‘zbekiston Respublikasi Vazirlar Mahkamasining 1993-yil 23-dekabrdagi 608-son qaroriga o‘zgartirishlar kiritish to‘g‘risida” 1995-yil 4-apreldagi 116-son;
 “Qishloq xo‘jaligi korxonalari mol-mulkining davlat majburiy sug‘urtasiga doir sug‘urta to‘lovlari stavkalari miqdorlariga o‘zgartirishlar kiritish to‘g‘risida” 1995-yil 21-avgustdagi 329-son qarorlari o‘z kuchini yo‘qotgan deb hisoblansin.
 11. Mazkur qarorning bajarilishini nazorat qilish O‘zbekiston Respublikasi Bosh vazirining o‘rinbosari B.S. Hamidov zimmasiga yuklansin.
 1. Qishloq xo‘jaligi korxonasi olinadigan kreditning texnik-iqtisodiy asoslanishi ilova qilingan holda kredit berish to‘g‘risida bankka ariza beradi.
 2. Bank qishloq xo‘jaligi korxonasi bilan kredit shartnomasini, shuningdek, davlat ro‘yxatidan o‘tkazilishi Qoraqalpog‘iston Respublikasi Adliya vazirligida, viloyat hokimliklari adliya boshqarmalarida amalga oshiriladigan likvidli mol-mulkning garov shartnomasini tuzadi.
 3. Qishloq xo‘jaligi korxonasi hujjatlar turkumi (kredit shartnomasi, oldingi davr uchun buxgalteriya balansi, kredit summasidan foydalanish bo‘yicha shartnomalar, kontraktlar va boshqalarni)ni “O‘zagrosug‘urta” kompaniyasi bo‘limiga beradi.
 4. “O‘zagrosug‘urta” sug‘urta kompaniyasi bo‘limi kredit shartnomasini ko‘rib chiqadi, kreditdan foydalanish maqsadini, qishloq xo‘jaligi korxonasining pasportiga muvofiq uning moliyaviy ahvolini o‘rganadi hamda qishloq xo‘jaligi korxonasi bilan bankning kreditini qaytarmaslik tavakkalchiligi shartnomasini, shuningdek, garovga qo‘yilgan mol-mulkning sug‘urta shartnomasini tuzadi.
 5. Qishloq xo‘jaligi korxonasi sug‘urta shartnomasi asosida “O‘zagrosug‘urta” sug‘urta kompaniyasi bo‘limi schyotiga hisoblar chiqilgan sug‘urta to‘lovlari summasini o‘tkazadi. Sug‘urta shartnomasi tuzilgan kunda xo‘jalikda mablag‘ mavjud bo‘lmagan taqdirda bank hisoblab chiqilgan sug‘urta to‘lovlarini kredit summasidan ushlab qoladi va ularni uch kun ichida kompaniya bo‘linmasi schyotiga o‘tkazadi.
 6. “O‘zagrosug‘urta” sug‘urta kompaniyasi bo‘limi qishloq xo‘jaligi korxonasiga sug‘urta polisi, shuningdek, kredit berilishi kerak bo‘lgan loyiha yuzasidan xulosa beradi.
 7. Bank qishloq xo‘jaligi korxonasiga kredit beradi.
 8. Kredit yoki uning bir qismi qaytarilmagan taqdirda bank va qishloq xo‘jaligi korxonasi “O‘zagrosug‘urta” sug‘urta kompaniyasi bo‘limiga sug‘urtalash boshlanganligi to‘g‘risida bildirishnoma yuboradi.
 9. Bank kreditni garovga qo‘yilgan mol-mulkdan undiradi.
 10. “O‘zagrosug‘urta” sug‘urta kompaniyasi bo‘limi bankka garovga qo‘yilgan mol-mulk bilan ta’minlanmagan qismi uchun sug‘urta qoplamasi to‘laydi.
 11. Sug‘urta qoplamasi to‘langandan keyin to‘langan qoplama doirasida qishloq xo‘jaligi korxonasining qarzini undirish huquqi “O‘zagrosug‘urta” sug‘urta kompaniyasi bo‘limiga o‘tadi va bo‘lim qarzni undirishni O‘zbekiston Respublikasining fuqarolik qonunchiligida belgilangan tartibda amalga oshiradi.
 1. “O‘zdavpaxtasanoatsotish” uyushmasi va “O‘zdonmahsulot” korporatsiyasi bo‘linmalari kontraktatsiya shartnomalari asosida qishloq xo‘jaligi mahsulotlari yetishtirish uchun qishloq xo‘jaligi korxonalariga beriladigan avans summasini belgilaydilar.
 2. “O‘zdavpaxtasanoatsotish” uyushmasi va “O‘zdonmahsulot” korporatsiyasi bo‘linmalari avans to‘lovlari oluvchi xo‘jaliklar bilan haridorgir mol-mulkni garovga qo‘yish shartnomalarini tuzadilar, ularni Qoraqalpog‘iston Respublikasi Adliya vazirligida, viloyatlar hokimliklarining adliya boshqarmalarida davlat ro‘yxatidan o‘tkazadilar.
 3. “O‘zdavpaxtasanoatsotish” uyushmasi va “O‘zdonmahsulot” korporatsiyasi bo‘linmalari avans tariqasida berilgan mablag‘larni to‘lamaslik tavakkalchiligini sug‘urtalash shartnomasi tuzish to‘g‘risida “O‘zagrosug‘urta” sug‘urta kompaniyasi bo‘limlariga murojaat qiladilar.
 4. 4a. “O‘zagrosug‘urta” sug‘urta kompaniyasi bo‘limlari hujjatlar paketi (avans tariqasida beriladigan ssuda mablag‘lari berish shartnomalari va ularga ilovalar)ni, qishloq xo‘jaligi korxonasining moliyaviy ahvolini uning pasportiga muvofiq holda ko‘rib chiqadilar va “O‘zdavpaxtasanoatsotish” uyushmasi va “O‘zdonmahsulot” korporatsiyasi bo‘linmalari bilan avans tariqasida berilgan mablag‘larning sug‘urtalanishi shartnomalarini, qishloq xo‘jaligi korxonalari bilan esa garovga qo‘yilgan mol-mulkni sug‘urtalash shartnomalarini tuzadilar.
 5. “O‘zdavpaxtasanoatsotish” uyushmasi va “O‘zdonmahsulot” korporatsiyasi bo‘linmalari shartnoma asosida hisoblab chiqilgan sug‘urta to‘lovlari summasini “O‘zagrosug‘urta” sug‘urta kompaniyasi bo‘limlari schyotiga o‘tkazadilar.
 6. “O‘zagrosug‘urta” sug‘urta kompaniyasi bo‘limlari “O‘zdavpaxtasanoatsotish” uyushmasi va “O‘zdonmahsulot” korporatsiyasi bo‘linmalariga sug‘urta polisini beradilar.
 7. “O‘zdavpaxtasanoatsotish” uyushmasi va “O‘zdonmahsulot” korporatsiyasi bo‘linmalari qishloq xo‘jaligi korxonalariga avans beradilar.
 8. Qishloq xo‘jaligi korxonasi mahsulot yetishtiradi va uni “O‘zdavpaxtasanoatsotish” uyushmasi va “O‘zdonmahsulot” korporatsiyasi bo‘linmalariga sotadi.
 9. Avans tariqasida berilgan summa yoki uning bir qismi to‘lanmay qolgan hollarda “O‘zdavpaxtasanoatsotish” uyushmasi yoki “O‘zdonmahsulot” korporatsiyasi bo‘linmalari bu haqda sabablari ko‘rsatilgan holda, “O‘zagrosug‘urta” sug‘urta kompaniyasi bo‘limlariga xabar qiladilar.
 10. “O‘zdavpaxtasanoatsotish” uyushmasi yoki “O‘zdonmahsulot” korporatsiyasi bo‘linmalari garovga qo‘yilgan mol-mulkni undirish uchun murojaat qiladilar.
 11. “O‘zagrosug‘urta” sug‘urta kompaniyasining bo‘limlari garovga qo‘yilgan mol-mulk bilan ta’minlanmagan qismidagi sug‘urta to‘lovi summasini “O‘zdavpaxtasanoatsotish” uyushmasi yoki “O‘zdonmahsulot” korporatsiyasi bo‘limlari schyotiga o‘tkazadilar.